Diari Oficial de la Generalitat Valenciana


Sumari del DOGV 2212, del 22-02-1994 (1994/830622)

RESOLUCIÓ de 9 de febrer de 1994, de la Direcció General de Relacions amb les Corts i del Secretariat del Govern, per la qual es disposa la publicació del Conveni del Servei Valencià de Salut amb la Mutualitat General de Funcionaris Civils de l'Estat, l'Institut Social de les Forces Armades i la Mutualitat General Judicial, per a la prestació en zones rurals de determinats serveis sanitaris als mutualistes i altres beneficiaris adscrits a entitats d'assegurança d'assistència sanitària concertada amb aquestes mutualitats.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2212

Data del DOGV
:   22-02-1994

Secció del DOGV
:   ALTRES DISPOSICIONS

Número del document
:   1994/830622


Data del document
:   09-02-1994

Organisme emissor
:   Conselleria de Sanitat i Consum

Tipus de document
:   Resolució

RESOLUCIÓ de 9 de febrer de 1994, de la Direcció General de Relacions amb les Corts i del Secretariat del Govern, per la qual es disposa la publicació del Conveni del Servei Valencià de Salut amb la Mutualitat General de Funcionaris Civils de l'Estat, l'Institut Social de les Forces Armades i la Mutualitat General Judicial, per a la prestació en zones rurals de determinats serveis sanitaris als mutualistes i altres beneficiaris adscrits a entitats d'assegurança d'assistència sanitària concertada amb aquestes mutualitats. [94/1049]  
Subscrit, després de la tramitació prèvia reglamentària, entre el Servei Valencià de Salut, la Mutualitat General de Funcionaris Civils de l'Estat, l'Institut Social de les Forces Armades i la Mutualitat General Judicial, el dia 6 d'agost de 1993, un conveni per a la prestació en zones rurals de determinats serveis sanitaris als mutualistes i altres beneficiaris adscrits a entitats d'assegurança d'assistència sanitària concertada amb aquestes mutualitats, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 1247/93, i que figura com a annex d'aquesta resolució.  
València, 9 de febrer de 1994.- El director general de relacions amb les Corts i del Secretariat del Govern.  
Conveni del Servei Valencià de Salut amb la Mutualitat General de Funcionaris Civils de l'Estat, l'Institut Social de les Forces Armades i la Mutualitat General Judicial, per a la prestació en zones rurals de determinats serveis sanitaris als mutualistes i altres beneficiaris adscrits a entitats d'assegurança d'assistència sanitària concertades amb aquestes mutualitats.  
A València, el 6 d'agost de 1993  
REUNITS  
D'una banda, Joaquín Colomer Sala, conseller de Sanitat i Consum i president del Consell d'Administració del Servei Valencià de Salut (SVS).  
I de l'altra, José Antonio Sánchez Velayos, director general de la Mutualitat General de Funcionaris Civils de l'Estat (MUFACE), Ricardo A. Robles Montaña, director general de l'Institut Social de les Forces Armades (ISFAS) i Benigno Varela Autran, president de la Mutualitat General Judicial (MUGEJU).  
HI ACTUEN:  
El primer, en nom i representació del Servei Valencià de Salut, fent ús de les facultats que li confereix la Llei 8/1987, de 4 de desembre, del Servei Valencià de Salut.  
El segon, en nom i representació de la Mutualitat General de Funcionaris Civils de l'Estat, fent ús de les competències que li confereix el Reial Decret 344/1985, de 6 de març.  
El tercer, en nom i representació de l'Institut Social de les Forces Armades, fent ús de les competències que li confereix el Reial Decret 296/1992, de 29 de març.  
I el quart, en representació de la Mutualitat General Judicial, fent ús de les competències que li confereix el Reial Decret 16/1978, de 7 de juny.  
EXPOSEN:  
Primer  
La Mutualitat General de Funcionaris Civils de l'Estat, com a entitat que té al seu càrrec la gestió del règim especial de la Seguretat Social del funcionaris civils de l'Estat, presta als seus mutualistes i beneficiaris, entre altres serveis, l'assistència sanitària, segons el que estableixen la Llei 29/1975, de 27 de juny, i el Reglament General del Mutualisme Administratiu, aprovat pel Decret 843/1976, de 18 de març. Igualment, l'Institut Social de les Forces Armades i la Mutualitat General Judicial tenen la mateixa responsabilitat respecte als seus mutualistes.  
Segon  
Pels concerts subscrits a l'efecte amb entitats d'assegurança d'assistència sanitària, aquestes estan obligades a prestar assistència sanitària en tot el territori nacional a mutualistes i beneficiaris de la Mutualitat General de Funcionaris Civils de l'Estat, l'Institut Social de les Forces Armades i la Mutualitat General Judicial. S'escau que en algunes zones rurals no hi ha mitjans privats que puguen exercir aquesta assistència.  
Tercer  
Pel que fa al territori de la Comunitat Valenciana, sols el Servei Valencià de Salut disposa d'aquests mitjans i, segons la normativa que el regula, resulta possible la prestació dels serveis que els mutualistes i els altres beneficiaris de les mutualitats necessiten, a fi de completar l'assistència sanitària a càrrec de les entitats d'assegurança concertades.  
Quart  
Amb aquesta finalitat, el Servei Valencià de Salut i les mutualitats esmentades formalitzen aquest conveni, segons les següents clàusules.  
CLÀUSULES  
Primera  
El Servei Valencià de Salut, exclusivament amb els mitjans de què dispose en els municipis que s'esmenten en la clàusula segona, o en aquells que en depenguen a efectes sanitaris, prestarà els serveis sanitaris que es detallen en la clàusula tercera a tots els mutualistes i a tots els altres beneficiaris de la Mutualitat General de Funcionaris Civils de l'Estat, l'Institut Social de les Forces Armades i la Mutualitat General Judicial que estiguen adscrits a les entitats d'assegurança d'assistència sanitària concertades amb aquelles.  
Segona  
Els municipis esmentats en la clàusula primera són els que, per províncies, hi ha en l'annex I. Aquest annex podrà ser actualitzat amb annexos complementaris.  
Tercera  
1. Els serveis sanitaris a què es refereixen les dues clàusules anteriors, en règim ambulatori, domiciliari o d'urgència, són els següents:  
a) Medicina general pediatria.  
b) ATS o practicant i llevador/a.  
2. Queden també compresos en aquest conveni la prescripció de medicaments i altres productes farmacèutics en les receptes oficials de la Mutualitat General de Funcionaris Civils de l'Estat, l'Institut Social de les Forces Armades i la Mutualitat General Judicial, la formalització dels informes d'incapacitat laboral transitòria i d'invalidesa provisional en els models oficials de cadascuna de les mutualitats i la prescripció de proves o mitjans de diagnòstic en volants comuns, que hauran de tramitar els beneficiaris davant la seua respectiva entitat d'assistència sanitària, en la forma que aquesta establesca.  
Els beneficiaris de les mutualitats presentaran als facultatius del Servei Valencià de Salut els talonaris de receptes i d'informes d'incapacitat laboral transitòria i d'invalidesa provisional quan calga.  
3. Aquest conveni no acull, en cap cas, la prestació farmacèutica a càrrec del Servei Valencià de Salut.  
Quarta  
1. Els serveis sanitaris esmentats en la clàusula precedent es prestaran amb subjecció a les normes establertes amb caràcter general per als beneficiaris del Servei Valencià de Salut.  
2. Els mutualistes i els altres beneficiaris de les mutualitats hauran d'acreditar la seua condició mitjançant l'exhibició del document d'afiliació i, si s'escau, de beneficiari, lliurat per la mutualitat a què pertanyen, on conste l'adscripció a una entitat d'assegurança concertada. Si es considera necessari, podrà ser exigit també el document nacional d'identitat que acredite la personalitat del mutualista o dels beneficiaris que hagen de posseir-lo.  
Cinquena  
El preu dels serveis indicats en la clàusula tercera serà de 863 pessetes al mes per cada persona que, com a titular o beneficiària, estiga afiliada a les mutualitats i residesca als municipis consignats en l'annex I. En l'annex II hi ha les quantitats de persones adscrites a cada mutualitat el 31 de desembre de 1992 i el preu total que caldrà pagar mensualment al Servei Valencià de Salut per cadascun dels col·lectius.  
Sisena  
1. Igualment, el Servei Valencià de Salut prestarà els serveis sanitaris d'urgència als mutualistes i als altres beneficiaris de la Mutualitat General de Funcionaris Civils de l'Estat, l'Institut Social de les Forces Armades i la Mutualitat General Judicial en totes les localitats de menys de 20.001 habitants. Aquesta assistència es prestarà igualment en la forma establerta amb caràcter general per als beneficiaris del Servei Valencià de Salut i amb els requisits establerts en la clàusula 4.2.  
2. El preu per aquests serveis serà de 73 pessetes al mes per cada persona que, com a titular o beneficiària, estiga afiliada a les mutualitats i residesca en les dites localitats, excloent-ne les comptades segons la clàusula segona. En l'annex III s'expliciten les persones adscrites a cada mutualitat el 31 de desembre de 1992, segons les regles abans esmentades, i el preu total que haurà de pagar mensualment al Servei Valencià de Salut cada un dels col·lectius.  
Setena  
1. Segons l'article 83 de la Llei General de Sanitat, i per ser les entitats d'assegurança d'assistència concertades amb la Mutualitat General de Funcionaris Civils de l'Estat, l'Institut Social de les Forces Armades i la Mutualitat General Judicial, els tercers obligats a pagar els serveis que són objecte d'aquest conveni, el pagament del seu import el faran aquestes mutualitats per compte de les entitats a què estiguen adscrits els respectius col·lectius i a càrrec de les percepcions que aquestes meriten d'aquelles d'acord amb els respectius concerts, per a la qual cosa les repetides mutualitats fan constar que compten amb l'autorització plena i la total conformitat de les entitats.  
2. En les condicions indicades, les mutualitats pagaran l'import que corresponga, dins dels quinze primers dies de cada mes, en el compte corrent del Banco de Crédito y Ahorro, carrer del pintor Sorolla, 21, València, 0099, oficina 5753/21/3866389935, a nom dels serveis centrals del Servei Valencià de Salut.  
Vuitena  
Aquest conveni vigirà des del dia 1 del mes següent a la data de la seua signatura fins al dia 31 de desembre d'enguany. S'entén que es prorrogarà tàcitament pels anys naturals successius si no hi ha denúncia d'alguna de les parts tres mesos abans de la fi de l'any.  
Novena  
Els preus establerts en aquest conveni s'actualitzaran cada any d'acord amb les normes que dictarà la Conselleria de Sanitat i Consum.  
Deu  
Si cal, els annexos II i III seran també actualitzats l'1 de febrer de cada any mentre vigirà el conveni. Igualment s'actualitzarà si, per circumstàncies extraordinàries, hi ha en una data diferent variacions notables en la distribució dels col·lectius entre les entitats d'assegurança.  
Onze  
Per a la solució de les discrepàncies que sorgesquen en l'aplicació d'aquest conveni, s'estableixen tres comissions paritàries que estaran integrades, respectivament, per dos representants del Servei Valencià de Salut i dos de la Mutualitat General de Funcionaris Civils de l'Estat, l'Institut Social de les Forces Armades i la Mutualitat General Judicial. També hi podran acudir dos assessors per cadascuna de les parts, amb veu i sense vot. Si no s'hi resolen les discrepàncies, s'adreçaran a la Secretaria General del Servei Valencià de Salut i a la direcció general de la mutualitat afectada per tal que, per acord mutu, determinen l'actuació que hi cal.  
Addicional  
Abans que puga produir-se, si escau, la primera pròrroga d'aquest conveni, segons preveu la clàusula vuitena, ambdues parts establiran negociacions a fi de determinar la situació del personal no resident, tenint en compte el que establesquen els convenis subscrits amb altres entitats gestores d'assistència sanitària de la Seguretat Social.  
I, en senyal de conformitat, signen tot seguit aquest conveni, copiat en tants exemplars com parts hi intervenen, els representants del Servei Valencià de Salut i de cadascuna de les mutualitats.  
Pel Servei Valencià de Salut, Joaquín Colomer Sala.  
Per la Mutualitat General de Funcionaris Civils de l'Estat (MUFACE), José Antonio Sánchez Velayos.  
Per l'Institut Social de les Forces Armades (ISFAS), Ricardo A. Robles Montaña.  
Per la Mutualitat General Judicial (MUGEJU), Benigno Varela Autran.  
Annexos I, II i III del Conveni del Servei Valencià de Salut amb la Mutualitat General de Funcionaris Civils de l'Estat, l'Institut Social de les Forces Armades i la Mutualitat General Judicial, per a la prestació en zones rurals de determinats serveis sanitaris als mutualistes i altres beneficiaris adscrits a entitats d'assegurança d'assistència sanitària concertada amb aquestes mutualitats.  
Alacant  
Municipi Zona bàsica de salut  
Adsubia Pego  
Agost San Vicente del Raspeig  
Agres Agres  
Aigües Campello, el  
Albatera Albatera  
Alcalalí Benissa  
Alcocer de Planes Agres  
Alcolecha Alcolecha  
Alfafara Agres  
Alfaz del Pi Alfaz del Pi  
Algorfa Almoradí  
Beniarrés Agres  
Benichembla Orba  
Benidoleig Orba  
Benifallim Alcolecha  
Benifato Callosa d'En Sarrià  
Benijófar Rojales  
Benilloba Alcolecha  
Benillup Agres  
Benimantell Callosa d'En Sarrià  
Benimarfull Agres  
Benimasot Alcolecha  
Benimeli Ondara  
Benitachell Teulada  
Biar Biar  
Bigastro Bigastro  
Bolulla Callosa d'En Sarrià  
Busot Campello, el  
Callosa de Segura Callosa de Segura  
Calp Calp  
Campello, el Campello, el  
Campo de Mirra Biar  
Cañada Biar  
Castalla Castalla  
Castell de Castells Alcolecha  
Catral Dolores  
Cocentaina Cocentaina  
Confrides Callosa d'En Sarrià  
Cox Cox  
Daya Nueva Rojales  
Daya Vieja Rojales  
Dolores Dolores  
Facheca Alcolecha  
Famorca Alcolecha  
Finestrat Vila Joiosa, la  
Formentera del Segura Almoradí  
Gaianes Agres  
Gata de Gorgos Gata de Gorgos  
Gorga Alcolecha  
Granja de Rocamora Cox  
Guadalest Callosa d'En Sarrià  
Guardamar Guardamar  
Hondón de las Nieves Aspe  
Hondón de los Frailes Aspe  
Jacarilla Bigastro  
Jalón Benissa  
Llíber Benissa  
Millena Alcolecha  
Monforte del Cid Monforte del Cid  
Monóvar Monóvar  
Murla Orba  
Mutxamel Mutxamel  
Muro de Alcoy Agres  
Nucia, la Nucia, la  
Ondara Ondara  
Onil Onil  
Orba Orba  
Orxa, l' Agres  
Orxeta Vila Joiosa, la  
Parcent Orba  
Pedreguer Pedreguer  
Pego Pego  
Penàguila Alcolecha  
Pilar de la Horadada Pilar de la Horadada  
Pinoso Pinoso  
Planes Agres  
Poblets, els Verger, el  
Polop Nucia, la  
Quatretondeta Alcolecha  
Rafal Callosa de Segura  
Ráfol de Almunia Ondara  
Redován Redován  
Relleu Vila Joiosa, la  
Rojales Rojales  
Romana, la Aspe  
Sagra Orba  
Salinas Sax  
Fuente la Reina Viver  
Fuentes de Ayódar Tales  
Gaibiel Segorbe  
Gátova Segorbe  
Geldo Segorbe  
Herbés Morella  
Higueras Viver  
Jana, la Traiguera  
Jérica Viver  
Llosa, la Almenara  
Lucena del Cid Lucena del Cid  
Ludiente Lucena del Cid  
Mata, la Forcall  
Matet Segorbe  
Moncofa Nules  
Montán Montanejos  
Montanejos Montanejos  
Morella Morella  
Navajas Segorbe  
Nules Nules  
Olocau del Rey Forcall  
Onda Onda  
Orpesa Benicàssim  
Palanques Forcall  
Pavías Viver  
Peñíscola Benicarló  
Pina de Montalgrao Viver  
Pobla Tornesa, la Vall d'Alba  
Portell de Morella Forcall  
Puebla de Arenoso Montanejos  
Puebla de Benifasar Traiguera  
Ribera de Cabanes, la Torreblanca  
Ribesalbes Onda  
Rosell Traiguera  
Sacañet Viver  
Salzadella Sant Mateu  
San Jorge Traiguera  
San Juan de Moró Alcora, l'  
San Rafael del Río Traiguera  
Sant Mateu Sant Mateu  
Santa Magdalena de Pulpis Alcalá de Chivert  
Sarratella Albocácer  
Segorbe Segorbe  
Sierra Engarcerán Benlloch  
Soneja Soneja  
Sot de Ferrer Soneja  
Sueras Tales  
Tales Tales  
Teresa Viver  
Tírig Cuevas de Vinromá  
Todolella Forcall  
Toga Onda  
Torás Viver  
Toro, el Viver  
Torralba del Pinar Tales  
Torre d'En Besora Albocácer  
Torre Endoménech Benlloch  
Torreblanca Torreblanca  
Torrechiva Onda  
Traiguera Traiguera  
Useres, les Vall d'Alba  
Vall d'Alba Vall d'Alba  
Vall de Almonacid Segorbe  
Vallat Onda  
Vallibona Morella  
Vilafamés Vall d'Alba  
Vilanova d'Alcolea Benlloch  
Vilar de Canes Albocácer  
Villafranca del Cid Villafranca del Cid  
Villahermosa del Río Lucena del Cid  
Villamalur Tales  
Villanueva de Viver Viver  
Villavieja Nules  
Villores Forcall  
Vinaròs Vinaròs  
Vistabella del Maestrazgo Atzeneta del Maestrat  
Godella Godella  
Godelleta Turís  
Granja de la Costera, la Xàtiva  
Guadasequies Benigánim  
Higueruelas Villar del Arzobispo  
Jalance Jalance  
Jarafuel Jalance  
Llanera de Ranes Xàtiva  
Llocnou de Sant Jeroni Real de Gandía  
Llosa de Ranes Llosa de Ranes  
Loriguilla Riba-roja de Túria  
Losa del Obispo Villar del Arzobispo  
Lugar Nuevo de Fenollet Xàtiva  
Macastre Buñol  
Manuel Manuel  
Marines Llíria  
Meliana Meliana  
Millares Buñol  
Miramar Piles  
Monserrat Monserrat  
Montesa Alcúdia de Crespins, l'  
Montichelvo Castelló de Rugat  
Novetlè Xàtiva  
Olocau Llíria  
Otos Castelló de Rugat  
Palmera Bellreguard  
Palomar Albaida  
Pedralba Pedralba  
Petrés Sagunt  
Picassent Picassent  
Piles Piles  
Pinet Llutxent  
Pobla de Vallbona, la Pobla de Vallbona, la  
Pobla del Duc, la Benigánim  
Pobla Llarga, la Villanueva de Castellón  
Potríes Gandia  
Puebla de San Miguel Ademuz  
Quart de les Valls Faura  
Annex II  
Persones de cada mutualitat que, adscrites a cada entitat, viuen als municipis consignats en l'annex I, i import que ha de pagar mensualment al Servei Valencià de Salut cadascun dels col·lectius  
(Preu per persona: 863 PTA/mes durant 1993)  
Annex III  
Persones de cada mutualitat que, adscrites a cada entitat, viuen als municpis de menys de 20.001 habitants (llevat de les que figuren en l'annex II), i import que ha de pagar mensualment al Servei Valencià de Salut cadascun dels col·lectius  
(Preu per persona: 73 PTA/mes durant 1993)